
PROJEKTAS
                                                                                               
ŠIRVINTŲ RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS
DĖL TERITORIJOS (PLOTAS – APIE 2,20 HA) KALNALAUKIO G., ŠIRVINTŲ M., DETALIOJO PLANO RENGIMO INICIJAVIMO SUTARTIES PAGRINDU PRADŽIOS IR PLANAVIMO TIKSLŲ NUSTATYMO

2026 m.                               d.  Nr.    
Širvintos

Vadovaudamasi Lietuvos Respublikos teritorijų planavimo įstatymo 24 straipsnio 5 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 249 punktu, Širvintų rajono savivaldybės mero 2025 m. spalio 16 d. potvarkio Nr. 6-162 „Dėl įgaliojimų suteikimo“ 1.6 punktu:
[bookmark: _GoBack]                 1. L e i d ž i u  rengti teritorijos (plotas – apie 2,20 ha) Kalnalaukio g., Širvintų m., detalųjį planą inicijavimo sutarties pagrindu.
 2. N u s t a t a u  šiuos planavimo tikslus ir detaliojo plano uždavinius:
                2.1. pakeisti žemės sklypo (kad. Nr. 8955/0005:145) ribas ir plotą (padalinti), nustatyti galimus žemės naudojimo būdus;
                2.2. vadovaujantis Širvintų miesto teritorijos bendrojo plano sprendiniais, naujai planuojamiems žemės sklypams nustatyti žemės sklypų tvarkymo ir naudojimo režimus bei statybos reglamentus;
                2.3. nustatyti teritorijų naudojimo reglamentus pagal Teritorijų planavimo įstatymo 18 str. 1 d., 3 d., nurodyti konkrečias teritorijas, kuriose taikomos specialiosios žemės naudojimo sąlygos;
                2.4. planuojamoje teritorijoje išsaugoti kraštovaizdžio savitumą, nustatyti funkcinius bei kompozicinius ryšius su gretimomis teritorijomis, nustatyti aprūpinimo inžineriniais tinklais būdus, numatyti susisiekimo komunikacijų išdėstymą ir reikalingus servitutus, atliekų surinkimo konteinerių aikštelių išdėstymą;
                2.5. suformuoti optimalią urbanistinę struktūrą, suplanuoti optimalų inžinerinių komunikacijų koridorių tinklą; užtikrinti darnią planuojamos teritorijos raidą ir funkcionavimą. 
                Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

